**Վադիմս Գոսպոդարս** (լատիշ․՝ Vadims Gospodars, դեկտեմբերի 25, 1983(1983-12-25), Կրիվոյ Ռոգ, Դնեպրոպետրովսկի մարզ, Ուկրաինական ԽՍՀ, ԽՍՀՄ),լատվիացի ֆուտբոլիստ, կիսապաշտպան։

Ակումբային կարիերա
------------------

Ծնվել է 1983 թվականի դեկտեմբերի 25-ին Կրիվոյ Ռոգում։ Մանուկ հասակում տեղափոխվել է Լատվիա։ 13 տարեկանում ընդունվել է Դնեպրոպետրովի մարզական գիշերօթիկ դպրոց,1999 թվականին ստորագրել է իր առաջին պրոֆեսիոնալ պայմանագիրը «Սկոնտո» ակումբի հետ։ Առաջին թիմում հայտնվել է 2000 թվականին, սակայն երեք մրցաշրջանների ընթացքում ընդամենը մեկ հանդիպում է անցկացրել ակումբի կազմում։ 2003 թվականին տեղափոխվել է Ռուսաստանի առաջին դիվիզիոնի «Լադա» ակումբ։ Խաղալով պարբերաբար՝ նա չի կարողացել օգնել թիմին խուսափել երկրորդ դիվիզիոնից։ Մրցաշրջանի արդյունքներով ընդգրկվել է առաջին դիվիզիոնի մինչև 21 տարեկանների խորհրդանշական հավաքական։ Մրցաշրջանից հետո հանդես գալով Կրասնոդարի առաջին դիվիզիոնի թիմի մրցաշարում՝ ստացել է ծնկի խաչաձև մկանի հանգույցի ծանր վանսվածք։ Լքել է ակումբը 2004 թվականի սկզբին։ 2005 թվականին տեղափոխվել է բարձրագույն լիգայի լատվիական նորաստեղծ «Վենտա» ակումբ։ Մրցաշրջանի կեսից հետո ակումբը ֆինանսական ճգնաժամ է ապրել, թիմի առաջին խաղացողներն ազատ են արձակվել, իսկ մրցաշրջանն ավարտել է աղյուսակի 8-րդ տեղում։ Այնուհետև ակումբը լուծարվել է, և 2006 թվականի սկզբին Գոսպոդարսը տեղափոխվել է Հայաստան, որտեղ հանդես է եկել «Միկա» ակումբում։ Առաջին թիմում խաղացել է մի քանի խաղ, բայց հիմնականում եղել է պահեստային։ 2006 թվականին դադարեցվել է պայմանագիրը, և օգոստոսին կնքել է պայմանագիր «Վենտսպիլս» ակումբի հետ։ Մշտական վնասվածքները թույլ չեն տվել իրեն դրսևորել։ 2008 թվականին պայմանագիր է ստորագել «Յուրմալա» ակումբի հետ, որտեղ ժամանակավոր դարձել է հիմնական թիմի խաղացող։ Նա այնտեղ խաղացել է մեկուկես մրցաշրջան, որից հետո 2009 թվականի հուլիսին տեղափոխվել է Բելառուսի «Վիտեբսկ» ակումբ, որտեղ դարձել է թիմի գլխավորը, ճանաչվել է խաղում թիմի լավագույն խաղացող և օգնել է թիմին պահպանել դիրքը բարձրագույն լիգայում։ Ակումբում խաղացել է մինչև 2011 թվականի հունվար, անցկացրել է 42 խաղ, խփել է 1 գոլ։ Մինչև 2011 թվականի մրցաշրջանի սկսելը միացել է Լատվիայի առաջնության «Յուրմալա» ակումբին։ Մրցաշրջանի ընթացքում 25 խաղում խփել է 9 գոլ և դարձել է իր թիմի 2-րդ լավագույն ռմբարկուն՝ Վիտ Ռիմկուսից հետո, ով խփել է 10 գոլ։ Մինչև 2012 թվականի մրցաշրջանի սկսելը տեղափոխվել է «Դաուգավա»՝ որպես ամենափորձառու խաղացողներից մեկը, և ընտրվել է ակումբի ավագ։ 2013 թվականի մարտին տեղափոխվել է Բելառուսի «Նեման» ակումբ, բայց այնտեղ չի խաղացել ոչ մի խաղ։ 2013 թվականի օգոստոսին միացել է Ֆինլանդիայի «Կայանի» ակումբին։ 2015 թվականին խաղացել է Լատվիայի Առաջին լիգայի «Կարամբա Դինամո» ակումբում, որտեղ եղել է թիմի ավագը և օգնել է ակումբին մրցաշրջանի վերջում հասնել բարձրագույն լիգա։ 2016 թվականից հոր հետ «Յուրնիեկս» ֆուտբոլային ակումբի սեփականատեր է։

Կարիերա հավաքականում
--------------------

Գոսպադարսը տարբեր ժամանակներում հանդես է եկել Լատվիայի տարբեր հավաքականներում՝ մինչև 17 տարեկան, մինչև 19 տարեկան և մինչև 21 տարեկան։ Բայց ոչ մի անգամ չի խաղացել Լատվիայի ազգային հավաքականում։

Նվաճումներ
----------

### Սկոնտո

* Լատվիայի չեմպիոն՝ 2000, 2001 և 2002
* Լատվիայի գավաթի հաղթող՝ 2000, 2001 և 2002

### Միկա

* Հայաստանի գավաթի հաղթող՝ 2000
* Հայաստանի սուպերգավաթի հաղթող՝ 2006

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Latvian Football Federation — 1921.
3. ↑  "Ross Akmens: Finanšu politika un tās kontrole nebija manā kompetencē". delfi.lv. 2005 թ․ հունիսի 22. Արխիվացված է the original 2018 թ․ հուլիսի 12-ին. Retrieved 2013 թ․ դեկտեմբերի 1. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Latviešu pārstāvētais klubs "Vitebsk" piedzīvo zaudējumu". sportacentrs.com. 2010 թ․ մայիսի 21. Արխիվացված է the original 2015 թ․ դեկտեմբերի 26-ին. Retrieved 2013 թ․ դեկտեմբերի 1. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Cauņa atsāk treniņus CSKA pamatsastāvā, Gospodars pievienojies baltkrievu "Neman"". sportacentrs.com. 2013 թ․ մարտի 11. Արխիվացված է the original 2015 թ․ դեկտեմբերի 26-ին. Retrieved 2013 թ․ դեկտեմբերի 1. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "UEFA.com - Gospodars". uefa.com. Retrieved 2013 թ․ դեկտեմբերի 1.

Արտաքին Հղումներ
----------------

* Ֆուտբոլիստի էջը *soccerway.com* կայքում(անգլ.)
* Footballdatabase.eu профиль.(անգլ.)